**Zvoki mladosti, sezona V, koncert 1**

**V sodelovanju s Festivalom Kogojevi dnevi, sezona XXXVIII**

**Torek, 26. september 2017, ob 18. uri**

**Koncertna dvorana Glasbene šole Nova Gorica**

**Program:**

**Vasko Atanasovski**: Aarau Afternoon

(1977)

**Tilen Slakan**: Ljubljanski motivi za godalni orkester

(1993) *Grad*

 *Robbov vodnjak*

 *Ljubljanica*

 *Tromostovje*

 *Tivoli*

**Wolfgang Amadeus Mozart**: Andante v C-duru za flavto, K. 315

(1756–1791)

**Edward Grieg**: Holberg suita za godala, op. 40

(1843–1907) *Praeludium*

 *Sarabande*

 *Gavotte*

 *Air*

 *Rigaudon*

**Komorni godalni orkester Akademije za glasbo Ljubljana**

Orkester deluje že več kot desetletje. Poleg rednih letnih koncertov v Ljubljani so mladi godalci doslej koncertirali tudi v drugih slovenskih koncertnih središčih ter gostovali v Italiji, na Hrvaškem in Slovaškem. Bogata literatura omogoča ansamblu raznovrsten repertoar, sprehod skozi vsa stilna obdobja pa mladim glasbenikom posreduje širok pregled nad poustvarjalnimi zahtevami. **S svojimi koncerti nenehno potrjuje zavidljivo umetniško rast. Označujejo jo močan ustvarjalni naboj, odlično vodstvo in neustavljiva želja po doseganju umetniških idealov, zaradi katere vsak ton, prežet s strastjo, zazveni polno in iskreno.** Dosežke orkestra redno spremlja RTV Slovenija, ki snema in arhivira javne nastope ansambla. Orkester je od ustanovitve do leta 2008 vodil redni profesor za violončelo in komorno igro Ciril Škerjanec, v letu 2009 pa je njegovo mentorstvo in umetniško vodstvo prevzel violinist Janez Podlesek.

**Janez Podlesek, umetniški vodja**

Je koncertni mojster Orkestra Slovenske filharmonije in Komornega godalnega orkestra Slovenske filharmonije. Poučuje na Konservatoriju za glasbo in balet Ljubljani. Od leta 2009 redno deluje na Akademiji za glasbo v Ljubljani, kjer vodi Komorni godalni orkester. Leta 2012 je pridobil naziv docenta za področje violine. Svojo glasbeno pot je začel na Glasbeni šoli Domžale. Šolanje je nadaljeval na Srednji glasbeni in baletni šoli Ljubljana (prof. Dušanka Stražar). Diplomiral je na Akademiji za glasbo v Ljubljani (prof. Primož Novšak), kjer je končal tudi podiplomski študij – specializacijo. Na državnih in mednarodnih tekmovanjih je prejel več nagrad, leta 1999 tudi Škerjančevo. V času študija je bil dvakrat nagrajen s Prešernovo nagrado Akademije za glasbo. Kot član Komornega godalnega orkestra Slovenske filharmonije je leta 2006 prejel Bettetovo listino. Redno deluje v Triu Clavimerata in godalnem kvartetu Dissonance. Kot solist je leta 2014 z Orkestrom Slovenske filharmonije posnel zgoščenko z deli Wolfganga Amadeusa Mozarta, Uroša Kreka in Nine Šenk.

**Eva Faganelj** ima trinajst let in je učenka OŠ Ivana Roba v Šempetru pri Gorici. Na Glasbeni šoli Nova Gorica obiskuje razred flavte pri prof. Armandu Mariuttiju že sedem let. V preteklem šolskem letu je kot solistka in v Triu Amicus, v katerem redno muzicira, prejela več nagrad. Kot solistka je osvojila 1. nagrado (96,90 točk) na Mednarodnem tekmovanju Woodwind & Brass Varaždin (Hrvaška) in 1. nagrada (96 točk) na Mednarodnem tekmovanju pihalcev Požarevac (Srbija). Na istem tekmovanju je s Triom Amicus prejela 1. nagrada (lavreat - 100 točk). Na Mednarodnem glasbenem tekmovanju Svirél (Slovenija) je s Triom Amicus dosegla 1. mesto in zlato priznanje (99 točk). Redno nastopa na številnih koncertih v okvirih programov Glasbene šole Nova Gorica in se z veseljem odzove na povabila organizatorjev različnih kulturnih prireditev.

Spremljajte dogajanje na Glasbeni šoli Nova Gorica na:

[www.gsng.si](http://www.gsng.si)

[www.facebook.com/gsnovagorica/](http://www.facebook.com/gsnovagorica/)

**Informacije**:

Glasbena šola Nova Gorica

Cankarjeva ulica 8

5000 Nova Gorica

T: 05/ 335-10-50

E: gs.nova-gorica@guest.arnes.si ali pr.gsng@guest.arnes.si